钦定古今图书集成/明伦汇编/闺媛典/第052卷 > 唐贵梅
## 钦定古今图书集成/明伦汇编/闺媛典/第052卷 > 唐贵梅

按《明外史列女传》：“唐贵梅，贵池人，适同里朱姓。夫病
且弱，姑悍而淫，尝与徽富商私，久之，商复至，见贵梅
悦之，密以金帛贿其姑，诲妇淫者百端勿听，加棰楚，
继以炮烙，终不听，乃以不孝讼于官。通判毛玉受商
赂，拷之几死者数矣。商冀其改节，复令姑保出之，亲党咸劝首实，妇曰：‘若尔，妾之名幸全，如陷姑于恶何’？”
夜易礼服，自经后园梅树下。及旦，姑不知，起将挞之，
至园中，乃知其死。尸悬树三日，颜色如生。每岁梅花
发，常见妇人往来其下。